૨૦૦૨ના અંતિમ દિવસોમાં તે લંડન પ્રવાસ પર ગયા. ૨૦૦૩માં ઑગસ્ટ મહિનામાં જ થોડાક દિવસો માટે મંગોલિયા ગયા. જ્યાં તેઓ ન્યુમોનિયાનો શિકાર થઈ ગયા અને તેમને દિલ્હી લાવવામાં આવ્યા. તત્કાલીન પ્રધાનમંત્રી અટલ બિહારી વાજપેયી તે સમયે વિદેશયાત્રા પર હતા. પરંતુ બકુલા રિમ્પોછેની સ્થિતિના વિષયમાં જાણી શ્રી વાજપેયીએ તરત જ બધી વ્યવસ્થા પ્રધાનમંત્રી કાર્યાલય તરફથી કરવાની વ્યવસ્થા કરી. આ મૃત્યુલોકમાં જુદા જુદા પોમાં આવતાં તેમને પણ ૨૫૪૭ વર્ષ થઈ ગયાં હતાં. લાગતું હતું કે કુશક બકુલાની આ જન્મની યાત્રા અને કર્તવ્ય પૂરાં થઈ ચૂક્યાં હતાં. ૪થી નવેમ્બર, ૨૦૦૩ના મંગળવારના દિવસે તેમણે દિલ્હીમાં ૮૬ વર્ષની ઉંમરે પોતાનો દેહ ત્યાગી દીધો.